BASERT PÅ VIRKELIGE HENDELSER.
INSPIRERT AV EN SANN HISTORIE
Salvadoranerne har lært seg å leve med drap.
På søndag rettferdiggjorde president Reagan USAs inngripen i regionen.
Før var det bare Cuba i Latin-Amerika.
Nå er det også Nicaragua og Grenada,
og det foregår en alvorlig kamp i El Salvador.
Men vi trenger ikke sitatene deres.
De amerikanske styrkene som frigjorde Grenada, fant tusenvis av dokumenter
som viste Sovjets intensjon
om å bringe kommunistisk revolusjon til den vestlige halvkule.
Så intensjonene til sandinistene, og de som støtter dem, er klare.
La oss være like klare: De gir terror et fristed.
Italia anklager Nicaragua for å skjule deres største terrorister,
De røde brigader.
Vil du ha noe å spise?
-…med narkohandel. -No, gracias.
Du har sittet her i tre timer. Du må bestille noe å spise eller gå.
…er dypt involvert i narkotikasmugling.
Noen av dere husker nok da El Salvadors innbyggere
trosset kommunistgeriljaenes trusler og skudd…
Hei, vet du hva? Hei.
Søster?
Lillesøster!
Unnskyld! Kjøreturen tok fire timer i stedet for to.
-Unnskyld. Hvorfor ventet du ikke inne? -Jeg hadde bare nok penger til en brus.
Jeg kunne lukte pommes frites, og jeg er sulten.
Jeg skal kjøpe masse pommes frites til deg.
Få se på deg.
Så stor du har blitt!
Sant, jeg er høyere enn deg.
Men slapp av. Puppene dine er fortsatt større.
Dine er større enn mine.
Kom! Vi drar!
-Ikke så verst, eller hva? -Er du rik nå, søster?
Ikke ennå.
Det er sjefens bil.
Vi drar.
Så kul.
Bare vent til du ser huset. Du kommer ikke til å tro det.
Vi drar.
Jeg sa at du kunne spise i bilen, ikke etterlate fettflekker overalt!
Herregud!
-Dette er som i filmene. -Sí.
Bor Rambo her?
Jeg elsker ham!
-Hvem er det som bor her? -Vi bor her.
Miss Danforth, vi er her!
Så dette er Ciela.
Kjære deg.
-Se på deg, stakkars. -Hun kan ikke engelsk.
Hva var det du kalte henne, Marianna?
Din lille okse? Jeg vet hva det var. Tortilla!
Nei, torita.
Torita. Jeg skjønner hvorfor.
Bærer sin egen ryggsekk og alt mulig.
Helt utrolig.
Jeg har den perfekte godbiten etter den lange reisen.
Gracias.
Da Marianna sa at du skulle komme,
insisterte jeg på at du skulle bo her.
Søstre burde tross alt være sammen.
Bare spis. Det er iskrem.
La meg gjøre det. Stakkars deg.
-Jeg kan åpne den. Jeg er ikke et barn. -Bare la henne gjøre det.
Vær så god, señorita.
Det er så fint å ha familie i nærheten.
Bare finn deg til rette.
Jeg skal gå ned til postkassen og hente posten.
Dette er et skikkelig herskapshus. Og det er bare vi som bor her.
Hvor er alle sammen? Bor ikke barna hennes her?
Hun har en sønn i New York. Jeg har bare møtt ham én gang.
Og en datter, men de snakker ikke med hverandre.
Her borte er Mrs. Danforths rom, og jeg sover der borte.
Er det Ronald Reagan?
De er familievenner. De har gått i samme kirke i årevis.
-Sa du at han ødela landet vårt? -Nei, jeg glemte å nevne det.
-At hæren hans dreper kvinner og… -Ciela!
Mrs. Danforth er snill, men hun er også sjefen min.
Marianna!
Kommer! Hun ga deg det beste rommet, der borte.
Du har eget bad. Jeg kjøpte noen klær til deg.
Gå og dusj. Slutt å være tåpelig.
Du stinker!
-Marianna! -Kommer.
Hva er det du gjør?
Jeg vil sove her.
Du har ditt eget rom nå. Vi trenger ikke å dele.
Det er bare det at…
…Mrs. Danforth vekket meg fordi hun hoster så mye.
Hva er galt med henne?
Hun røykte mye da hun var ung.
Og nå har hun en lungesykdom.
Seriøst, gå tilbake til rommet ditt.
Jeg må sove.
Husker du at vi pleide å dele seng da vi var barn?
Jeg bryr meg ikke om at du har så hårete bein!
Føttene dine er som istapper.
Og klipp tåneglene dine, ditt udyr.
Nå, gå og sov på ditt eget rom. Jeg må stå opp tidlig.
Folk flest vet ikke hvor søte de er.
Ingen engelsk.
Kan du spansk?
Litt.
El Salvador.
Japan.
Ja. Denne skal oppi her. Så grav, ok? Ja.
Ciela.
Ray.
-Ray? -Ray.
Det er mest effektivt for internasjonale elever å være omgitt av engelsktalende.
Hun skal ha engelskopplæringen om ettermiddagen.
Og her er Miss Dunning. Hun er fantastisk.
-Miss Dunning? Dette er Ciela. -Hyggelig å møte deg, Ciela.
Jeg er lei for det. De fortalte meg det.
Jeg bare… Jeg får vel komme meg til timen.
De kan ikke begynne uten meg. Glad for å ha deg med oss.
I går lærte vi at Jackson aktivt motsatte seg
tanken om et amerikansk aristokrati.
Og selv om han var kontroversiell,
fremstilte han seg selv som en president for menigmannen.
Kan alle bla om til side 82 i læreboka?
Bare følg med så godt du kan.
-Sånn. -Baño?
Greit.
Har alle funnet siden? Hvem vil lese høyt for meg?
VELKOMMEN TIL WEST BEVERLY HILLS VIDEREGÅENDE
Hva tenkte du på? De sa at du forlot skolen.
-Hvor dro du? -Jeg gikk en tur.
Du kan ikke gjøre det.
Jeg skjønner ikke hva noen sier. Jeg føler meg dum.
Og de ringer i en klokke dagen lang, og jeg må gå til forskjellige rom.
Jeg vil være her med deg.
Kan du ikke se at jeg er opptatt?
Jeg kan ikke ta meg av deg. Du må gå på skole.
Gringoene har for mange regler. Jeg var friere i El Salvador.
Fri til å bli tatt av en av Ochoas dødsskvadroner?
Nå vil ikke Mrs. Danforth at du skal forlate huset alene.
-Du må si unnskyld til henne. -Tror hun at dette nabolaget er farlig?
Så lenge jeg jobber her, er du gjesten hennes.
Slutt å skape problemer, forstått?
Jeg må gi Mrs. Danforth medisinen hennes. Ikke engang tenk på å forlate huset.
Ciela. Der er du. Kom inn.
Stakkars deg!
Klippet du dem til meg?
Jeg elsker dem. Takk.
Kjenner du til denne serien? Airwolf?
Hadde de den i El Salvador? Den vil hjelpe deg med å lære engelsk.
Chanel No. 5. Jeg bruker også den parfymen.
Det går bra. Jeg skal ikke si det til huseieren.
Hva i all verden driver du med?
Hvorfor legger du smekken rundt halsen min? Ser jeg ut som et barn?
Og jeg får ikke puste når du henger over meg.
-Hvor er det du skal? -Jeg skal bade.
Ikke i dag. Mrs. Danforths bridgeklubb kommer på besøk.
Hun sa jeg kunne bruke bassenget når som helst.
-Bli med når du er ferdig. -Det er ikke sånn det funker.
Hun liker meg. Vi er venner.
Ciela, i dette landet kommer alt med forbehold. Ikke glem det.
Ciela!
Ciela, vennene mine er her. Kom og si hei når du er ferdig med å bade.
Og du kommer til å gi meg hjerteinfarkt. Svøm bort til den grunne enden.
Smørbrødene ser nydelige ut.
-Ikke sant? -Vi er sultne.
-Her kommer hun. -Vi har hørt så mye om deg.
Jeg elsker det navnet. Ciela.
Hun har akkurat ankommet fra El Salvador. Det pågår en fryktelig borgerkrig der.
Kommunister prøver å styrte regjeringen.
Gudskjelov for Ronnie.
Var det sånn hun…
Jeg tror ikke det. Det var en bilulykke da hun var sju eller åtte.
-Stemmer ikke det, Marianna? -Jo.
-Stakkars. -Ja.
Kom og sett deg.
Vi skal lære deg å spille gin rummy.
Del kortstokken!
Går det bra?
Hallo.
Hva?
Er du sint på meg?
Jeg gjorde ikke noe spesielt.
Hun bare behandler meg slik.
Jeg bryr meg ikke. Det går bra.
Du er kjæledyret, og jeg er tjeneren.
Ciela, vennen! Vi har en overraskelse!
Vi har en gave til deg.
Sett deg i bilen.
Denne er myoelektrisk.
Det betyr at du styrer den med naturlige signaler fra dine egne muskler.
Det er banebrytende teknologi.
Hun sier det er høyteknologi. At du styrer den automatisk med kroppen.
Mange bruker dem, og de koster minst 5000.
Men med hele hånden og hansken vil den koste 15 000.
Alle damene i bridgeklubben bidrar, så prisen er ikke et problem.
-Hun sier den koster 15 000 dollar. -Man kan kjøpe et hus for det.
-Det er for sjenerøst. -Hvem skriver jeg ut sjekken til?
PROTESER & ORTOSER
Skynd deg til bussen!
Du kan gjøre det, men skynd deg.
Ciela, kom igjen!
Kom igjen! Gå!
Den planten er søppel. Basura.
Nei, jeg skal redde den.
Jeg redde.
Ok.
-Vil du ha brød? -Ja takk.
Det ser godt ut.
Ciela, vennen, hvor er den nye armen din?
-Hun spør om armen. -Søren!
-Den er ute. -La du den igjen ute?
Den kan ikke bli våt, vennen. Det er en innendørsarm!
Du må fortelle henne det, Marianna.
Vi får håpe vannsprederen ikke har blitt skrudd på.
Jeg skal det.
-Asparges? -Nei.
Vi er i krig med stinkdyrene. Zorillos.
Kan ikke kjempe alene.
Hei, jeg snakker til deg.
Nei! Den kan ikke bli våt. Det er en innendørsarm.
Det er latterlig. Lett på rumpa og hjelp meg.
Skitten.
Pokker!
Ciela.
Den nekter å slippe taket!
-Den slipper ikke. -Rolig, Ciela.
Rolig. Alt er i orden.
Bra.
Pokker.
Det gjorde veldig vondt.
For lenge siden
var jeg i Manzanar.
Vet du hva Manzanar er?
Det var som et fengsel hvor de plasserte japanere
og japansk-amerikanere under andre verdenskrig.
-Skjønner du? -Gjorde noe galt?
Nei. Jeg var et barn. Niño.
De plasserte meg der bare fordi jeg var japaner.
Og mange år senere, después,
ga staten meg en sjekk på 20 000 dollar.
Veinte mil dólares para mí.
-Du er rik? -Nei.
Nei. Jeg takket ikke ja til pengene. No acepto.
Por qué?
Selv om noen gir deg noe, betyr ikke det at du må ta imot.
Vil du ikke ha det, tar du ikke imot.
Skjønner du?
God morgen, Miss Danforth.
Ciela, vennen. Hvor er armen din?
-Armen din? -Jeg vil ikke ha den på meg i dag.
Hun må venne seg til den.
Men er det noe galt med den? Det skal være toppmodellen.
Jeg tror den bare må justeres.
Ring ortopediingeniøren i morgen og bestill time.
-Ortopediingeniøren. -Takk.
Er det sånn man sier det? For et vanskelig ord.
Hva foregår?
Jeg hater den armen.
Hvem bryr seg?
Jeg bryr meg.
Hør her.
Du aner ikke hvor godt du har det.
Se på alt dette. I fem måneder har du levd som en prinsesse.
Dette stedet er som et fengsel. Ser du ikke det, Marianna?
Ikke noe av dette er ekte. Ikke noe av dette er vårt.
Jeg ser deg nesten aldri.
-Jeg er like ensom som i El Salvador. -Ensom?
Da jeg først kom hit, bodde jeg sammen med fremmede
og tok tre busser for å komme meg til jobben.
På grunn av meg trengte ikke du å gjennomgå det.
Jeg sørget for at du hadde et godt sted å bo og en god skole.
Vet du hvor mye det kostet å få deg helt fra El Salvador
til Mexico, og så over grensen? Jeg jobbet meg i hjel for å få deg hit.
Vet du hva du aldri har sagt? "Takk."
Du har den på deg.
-Er den bedre? -Takk, Miss Danforth.
Gjør du det hver dag?
Vil du ikke ha armen?
Jeg bare trodde at du ville være mer normal.
Jeg liker kroppen min.
Du liker ikke kroppen min, men det gjør jeg.
Du er en veldig snill dame, Miss Danforth.
Pero… Jeg kom ikke hit
for en flott skole eller en ny arm.
Jeg kom hit for å være med søsteren min.
Mrs. Danforth.
-Hva skjedde? -Vi bare snakket sammen.
-Gå til bussen. -Jeg gjorde ingenting.
Gå til bussen.
Går det bra? Ok, ja. Gå sammen med meg.
Miss Danforth!
Ciela!
Jeg ba om å ringe legen for to dager siden, men hun ville ikke.
Og denne greia funker ikke lenger.
Vet ikke hvordan jeg skal hjelpe henne.
Hun må være på sykehus.
Hva om hun ikke kommer tilbake?
Jeg er her nå.
Jeg ringer etter ambulanse. Bli hos henne.
Vel, tusen takk for alt dere har gjort.
Hun følte nær tilknytning til dere begge.
Uansett, jeg får vel ta en siste gjennomgang.
Når dere drar, kan dere
-ta med esken til søppelkassen? Takk. -Selvfølgelig.
Hvor skal du dra?
Jeg fant en hybelleilighet i Van Nuys.
Jeg har bodd her i 22 år. Lenger enn jeg har bodd noe annet sted.
Hvem… Hva med hagen din?
Den var aldri min.
Hvem skal ta seg av den?
Hvem vet? Stinkdyr.
KALIFORNIAVALMUE
Til den neste hagen din.
Her er det, 1C.
CIELA DRIVER NÅ EN KOLONIHAGE I LOS ANGELES.
HUN KJEMPER FOR LEIEBOERES RETTIGHETER, OG FOR BOLIGER FOR LAVTLØNNEDE.
HUN KALTE SØNNEN SIN RAY.
BASERT PÅ EPIC-SERIEN 'LITTLE AMERICA'
Tekst: Espen Stokka